ร้านอยู่บนชั้น 6 ของห้าง Show DC ขึ้นลิฟต์ฝั่ง East ปิด ห้างปิด 22.00 นะคะ แต่ร้านร้านปิด 02.00 จ้า เก๋ๆ ห้างปิดไม่เป็นไรค่ะ มีลิฟต์จากหน้าทางเข้าโซน YG Republique ลงไปถึงลานจอดรถใต้ดินเลย

ถ้าใครจะเอารถไป *(เมาไม่ขับนะจ๊ะ) ที่จอดรถเยอะมาก กว้างขวาง จอดลานจอดรถใต้ดินของห้างได้เลยค่ะ *แต่เตือนนิดนึงว่า ถ้าใครคิดจะอยู่เกินเที่ยงคืน อย่าลืมเช็คกับที่ร้านก่อนนะคะว่ายังมีโปรสแตมป์ที่จอดรถฟรีหลังเที่ยงคืนอยู่มั้ย เพราะเนื่องจากว่าเป็นที่จอดรถเดียวกับที่จอดรถห้าง ซึ่งเค้าเตอร์ประชาสัมพันธ์ของห้างจะปิด 4 ทุ่มตรง จอดฟรีได้ 3 ชั่วโมง *แต่ๆๆถ้าออกเลยเที่ยงคืนเค้าจะคิดเป็นจอดข้ามวัน ซึ่งจะโดนค่าจอดรถเป็นหลักพันเลยทีเดียว ยกเว้นว่าคุณมีการช้อปปิ้งในห้างยอดมากกว่า 2000 บาท จะได้สแตมป์ที่จอดรถฟรี 24 ชม. อันนี้คือออกหลังเที่ยงคืนได้ค่ะ  

ใครที่อยากมาเอาบรรยากาศ แต่ไม่อยากดื่ม เค้าก็มีเครื่องดื่มแบบนอนแอลกอฮอลนะคะ แนะนำ Apple and mint cooler อร่อยมาก

ราคาเครื่องดื่มจริงๆก็พอๆกับผับทั่วไปในย่านนี้นะคะ แต่ต่างออกไปคือเค้ามีเครื่องดื่มเกาหลีขายด้วย ราคาก็สูงพอตัว แต่เทียบกับบรรยากาศก็ถือว่ารับได้ค่ะ มีอาหารขายด้วยแบบมื้อหนักเลยแหละ ไม่ใช่แค่สแน็คเบาๆ

ดนตรีที่นี่ ถึงแม้จะชื่อ K-Pub แต่ไม่ใช่ผับ K-pop นะคะ มีวงดนตรีสด เล่นเพลงเพราะและใหม่มากค่ะ ระหว่างพักวงก็จะมีดีเจเปิดเพลงสลับกันไปค่ะ

ร้านบรรยากาศดี แต่คนยังน้อยไปไม่ค่อยคึกคลื้น ส่วนใหญ่คนจะชอบนั่งโซน Outdoor มากกว่าเพราะบรรยากาศชิลๆ ชมวิวได้ แต่โดยรวมแล้วชอบค่ะ ถ้ามีโอกาสก็จะแวะไปอีกค่ะ